b'\n_START_ARTICLE_\nAlasatakunta\n_START_PARAGRAPH_\nAlasatakunta on  Euraan, S\xc3\xa4kyl\xc3\xa4\xc3\xa4n, K\xc3\xb6yli\xc3\xb6\xc3\xb6n S\xc3\xa4kyl\xc3\xa4ss\xc3\xa4, Lappiin Raumalla ja Yl\xc3\xa4neeelle P\xc3\xb6yty\xc3\xa4ll\xc3\xa4 levi\xc3\xa4v\xc3\xa4, Eurassa ilmestyv\xc3\xa4 paikallislehti.  Se on Suomen suurin kahdesti viikossa ilmestyv\xc3\xa4 paikallislehti. Lehden levikki vuonna 2017 oli 9070. Lehte\xc3\xa4 julkaisee Pyh\xc3\xa4j\xc3\xa4rviseudun Paikallislehti Oy. Toimipisteet Alasatakunnalla on Eurassa ja S\xc3\xa4kyl\xc3\xa4ss\xc3\xa4. Lehti ilmestyy kaksi kertaa viikossa, tiistaisin ja torstaisin.\n_START_SECTION_\nHistoria\n_START_PARAGRAPH_\nAlasatakunta perustettiin Eurassa joulukuussa 1949 Kunnallis-Sanomat -nimisen\xc3\xa4. Nykyisen muotonsa Alasatakunta lehden nimi sai 1974. S\xc3\xa4kyl\xc3\xa4l\xc3\xa4inen paikallislehti Pyh\xc3\xa4j\xc3\xa4rviseutu yhdistettiin Alasatakuntaan huhtikuussa 2003.\n_START_SECTION_\nNimi\n_START_PARAGRAPH_\nNimen Alasatakunta alkuper\xc3\xa4 on historiallinen. Ala-Satakunta on alkuaan ollut historiallinen kihlakunta osana Satakunnan historiallista maakuntaa. T\xc3\xa4m\xc3\xa4 alue on ollut nykyisen Alasatakunta-lehden levikkialuetta laajempi ja on k\xc3\xa4sitt\xc3\xa4nyt p\xc3\xa4\xc3\xa4osan Nykyisest\xc3\xa4 Satakunnan maakunnasta._NEWLINE_Sek\xc3\xa4 nimet Pyh\xc3\xa4j\xc3\xa4rviseutu ett\xc3\xa4 Ala-Satakunta esiintyiv\xc3\xa4t 2010-luvulla lehden levikkialueella  my\xc3\xb6s er\xc3\xa4iden muiden yhteis\xc3\xb6jen ja organisaatioiden nimiss\xc3\xa4.'